Masigit Agung Al-Karomah

Masigit Agung Al Karomah adalah masigit agung nang andakannya di Martapura, Kabupatin Banjar, Kalimantan Salatan. Masigit ngini jua tamasuk pananda tanah matan Martapura maraga masigitnya baandak di tangah kuta Martapura wan baandak di Jalan Ahmad Yani nang tamasuk jalan antar parupinsi. Sajarah Pambangunan masigit ngini dimulai pas tahun 1280 Hijriyah atawa1863 Masihi ulih babarapa ikung ulama di sana, nangkaya Haji Muhammad Nasir, Haji Muhammad Taher (Datu Kaya), Haji Muhammad Afif (Datu Landak), Raden Tumenggung Kesuma Yuda, wan Mufti HM Noor, nang mana Datu Landak suah mambawa kayu matan Sungai Barito, Kalimantan Tangah. Imbah ngitu, pambangunan masigit hanyar dibangun matan tanggal 10 Rajab 1315 H (5 Disimbir1897 Masihi) sampai masigit ngini dirasmiakan pas tanggal12 Rabiul Awal 1415 Hijriah, nang mana waktu ngitu baisi luas bangunan kira-kira 37,5 mitir x 37,5 mitir. Imbah ngitu jua, masigit ngini suah dibaiki sampai tiga kali, tamasuk waktu tahun 2004 Masihi nang mahabisakan dana sampai Rp 27 miliar wan maubah bantuk masigit nangkaya masigit di Timur Tangah. Jujuhutan